open-index/open-wikipedia-markdown huggingface dataset:
KD კემპამა

**KD კემპამა** ან **„ციანიდის მალიკა“** (დ. 1970) — ინდოეთის პირველი მსჯავრდებული ქალი  სერიული მკვლელი. 1999 წელს პირველი მკვლელობიდან კემპამამ 8 წლის განმავლობაში 6 ქალი მოკლა, მათგან 5 — 2007 წლის ოქტომბრიდან დეკემბრამდე. იგი მეგობრობდა ტაძრის ქალ მლოცველებთან და თავს წარმოაჩენდა ძლიერ მორწმუნე ქალად. მათი ნდობის მოპოვების შემდეგ, მას სხვა ტაძარში მიჰყავდა ისინი, აიძულებდა ჩაეცვათ საუკეთესო სამოსი და სამკაული და აძლევდა „წმინდა წყალს", რომელშიც ციანიდი იყო შერეული. პოლიციამ დააკავა სამკაულის მოშორების მცდელობისას. ის იყო პირველი ქალი რომელსაც მიესაჯა სიკვდილით დასჯა კარნატაკაში.

## ცხოვრება
კემპამა კარნატაკის სოფელ კაგალიპურიდანაა. ჰყავს სამი შვილი. ბევრმა სხვა ოჯახმაც გამოთქვა ვარაუდი, რომ მათი დაკარგული ოჯახის წევრები შესაძლოა კემპამას მიერ იყვნენ მოკლულნი. 2009 წელს ხუთი დაკარგული პირის საქმე იყო დაკავშირებული კემპამასთან. ამ ხუთი ქალიდან ორი მსხვერპლის გვამი იპოვნეს.

## დაპატიმრება და მსჯავრდება
პირველად კემპამა 2001 წელს დააპატიმრეს. ბიდადის პოლიციამ დააკავა სამკაულის გაძარცვის მცდელობისას იმ სახლში, სადაც მას რიტუალის ჩატარება ევალებოდა. მას მიუსაჯეს 6 თვიანი პატიმრობა, რომლის მოხდის შემდეგ გაათავისუფლეს. 2012 წელს მეორე სიკვდილით დასჯა მიიღო ნაგავენის მკვლელობისთვის. სანამ სასიკლავა იქ იყო, კემპამა მუდმივად ითხოვდა მასთან შეხვედრას. ამის შემდეგ კემპამა გადაიყვანეს სხვა საპატიმროში, სავარაუდოდ იმ მიზეზით, რომ საფრთხეს უქმნიდა სასიკლავას სიცოცხლეს. თუმცა სხვები ამას არ ადასტურებდნენ და ამბობდნენ, რომ ისინი მეგობრულად იყვნენ, კემპამა კი სასიკლავას საჭმელსაც კი აძლევდა, რათა ის რიგში არ ყოფილიყო.

## მედია
საქმე შევიდა ანირბან ბჰათაჩარიას წიგნში „სასიკვდილო ათეული: ინდოეთის ყველაზე ამაზრზენი სერიული მკვლელები“, რომლის ავტორი ასევე არის ტელეშოუ „სავდჰაან ინდოეთის“. 2021 წლის 26 თებერვალს გამოვიდა კანადურ ენაზე ფილმი „ციანიდის მალიკა“, რომელშიც მთავარ როლს ასრულებს სანჯანა პრაქაში. ეს საქმე გაშუქდა ნამდვილი კრიმინალის ჟანრის პოდკასტის „ხუნი:ინდოეთის დანაშაულები“.

## სქოლიო
კატეგორია:დაბადებული 1970
კატეგორია:ინდოელი სერიული მკვლელები
კატეგორია:ცოცხალი ადამიანები
ფარიდ ბაღლანი

**ფარიდ ბაღლანი** ან **„ველოსიპედისტი მკვლელი“**  (დ. 1968 – გ. 13 ნოემბერი, 2010 ) — ირანელი სერიული მკვლელი, რომელმაც 2004 წლიდან 2008 წლამდე ქალაქ აბადანსა და ხორემშაჰრში მოკლა 15 ქალი და გოგო, აგრეთვე ერთი ბიჭი.  ისინი მოკლა იმიტომ რომ ქალების მიმართ ჰქონდა სიძულვილი. მას სიკვდილით დასჯა მიუსაჯეს და 2010 წელს სასჯელი აღასრულეს.

## ადრეული ცხოვრება
ფარიდ ბაღლანი დაიბადა 1968 წელს აბადანში. მის აღზრდაზე მცირედი რამ არის ცნობილი, გარდა იმისა, რომ დედამ და პაპამ აღზარდეს. ბაღლანის თქმით, იგი თავდაპირველად ფიქრობდა, რომ მისი დედამისი მისი ბიძაშვილი იყო, ხოლო სიმართლის გაგების შემდეგაც კი, მათ შორის ურთიერთობა დაძაბული იყო, რადგან დედა ხშირად ავიწროებდა მას. წლების განმავლობაში, მისი მიზოგინისტური იმპულსები იზრდებოდა, რაც საბოლოოდ დასრულდა ორ თავდასხმით: ერთი 1995 წელს, რომლისთვისაც მან ერთი წელი მოიხდა და მეორე 1999 წელს და მოიხადა ოთხი წელი.

შემდგომ გამოკითხვებზე, ბაღლანმა აღიარა ფაუზიაზე თავდასხმა და მტკიცებულებების საფუძველზე, რომლებიც მიუთითებდნენ მასზე, როგორც ცნობილ „ველოდიპედისტ მკვლელზე“, საბოლოოდ აღიარა 16 მკვლელობა ბოლო ოთხი წლის განმავლობაში. ბაღლანმა კიდევაც მიუთითა მედიის შეცდომებზე მკვლელობების გაშუქებისას და სწორად აღადგინა თითოეული მკვლელობის ადგილი. ბაღლანმა ახსნა, რომ ეს გააკეთა „სუსტი სქესის“ სიძულვილის გამო და რომ თითოეული მკვლელობის შემდეგ გრძნობდა მცირე ბრალს, მაგრამ ეს საკმარისი არ იყო მის შესაჩერებლად.

პირველადი ფსიქიატრიული გამოკვლევის შემდეგ, რომელმაც იგი სასამართლოზე დასასწრებად ჯანმრთელად სცნო, დაიწყო სასამართლო პროცესი. სიკვდილით დასჯის შიშით, ბაღლანმა უარყო თავისი აღიარებები. განაცხადა, რომ პოლიციის მოხელეებმა აიძულეს ხელი მოეწერა აღიარებებზე წამების გზით. მის პრეტენზიებს სერიოზულად არ მოეკიდნენ და მას სიკვდილი მიუსაჯეს.

## სიკვდილით დასჯა
2010 წლის 13 ნოემბერს ფარიდ ბაღლანი ჩამოახრჩვეს ქარუნის ციხეში, აჰვაზში, სიკვდილით დასჯის პროცესს ესწრებოდნენ მისი მშობლები.

## სქოლიო
კატეგორია:დაბადებული 1970
კატეგორია:გარდაცვლილი 2010
კატეგორია:გარდაცვლილი 13 ნოემბერი
კატეგორია:ირანელი სერიული მკვლელები
S/2021 J 2

**S/2021 J 2** — ციური სხეული, პლანეტა იუპიტერის ბუნებრივი თანამგზავრი, რომელიც შედის ანანკეს ჯგუფში.

## აღმოჩენა
თანამგზავრი აღმოაჩინა სკოტ ს. შეპარდმა 2021 წლის 12 აგვისტოს 6,5 მეტრიანი მაგელან-ბაადეს ტელესკოპის გამოყენებით ლას-კამპანასის ობსერვატორიაში, ჩილე. აღმოჩენა გამოქვეყნდა მცირე პლანეტების ცენტრმა 2023 წლის 19 იანვარს, მას შემდეგ რაც დაკვირვებები შეგროვდა საკმარისად ხანგრძლივი დროის მანძილზე, რათა დაედასტურებინა თანამგზავრის ორბიტა.

## ორბიტა
S/2021 J 2 არის ანანკეს ჯგუფის ნაწილი, რომელიც მიჰყვება ანანკეს მსგავს ორბიტას დიდი ნახევარღერძებზე 19-22 მილიონი კმ, ორბიტალური ექსცენტრისიტეტი 0.1-0.4 და დახრილობა 139-155°. 

## ფიზიკური მახასიათებლები
მას აქვს დიამეტრი დაახლოებით 1 კმ და აბსოლუტური სიდიდისთვის 17.3.

## სქოლიო
კატეგორია:ანანკეს ჯგუფის თანამგზავრები
ქირჰა (ბოლუს რაიონი)

**ქირჰა** (თურქ. Kırha) — სოფელი თურქეთში, ბოლუს პროვინციაში, ბოლუს რაიონში.

## ისტორია 
1928 წლიდან სოფელს „ქირჰა“ ეწოდება.

## გეოგრაფია 
სოფელი ქალაქის ცენტრიდან 18 კმ დაშორებულია.

## მოსახლეობა 
## სქოლიო
კატეგორია:ბოლუს რაიონის სოფლები
იუპიტერ LXIV

მინი|იუპიტერის თანამგზავრი იუპიტერ LXIV
**იუპიტერ LXIV**, *S/2017 J 3* — ციური სხეული, პლანეტა იუპიტერის ბუნებრივი თანამგზავრი, რომელიც შედის ანანკეს ჯგუფში.

## აღმოჩენა
თანამგზავრი აღმოაჩინეს სკოტ ს. შეპარდმა და მისმა გუნდმა 2017 წელს, მაგრამ არ გამოაცხადეს 2018 წლის 17 ივლისამდე მცირე პლანეტის ელექტრონული ცირკულარის მეშვეობით Minor Planet Center-დან.

## ორბიტა
ორბიტის დიდი ნახევარღერძია 20 694 000 კმ, დახრილობა 147.9°. ეკუთვნის ანანკეს ჯგუფს.

## ფიზიკური მახასიათებლები
თანამგზავრის დიამეტრი დაახლოებით 2 კილომეტრია

## სქოლიო
კატეგორია:ანანკეს ჯგუფის თანამგზავრები
S/2003 J 12

მინი|იუპიტერის თანამგზავრი S/2003 J 12
**S/2003 J 12** — ციური სხეული, პლანეტა იუპიტერის ბუნებრივი თანამგზავრი, რომელიც შედის ანანკეს ჯგუფში.

## აღმოჩენა
თანამგზავრი აღმოაჩინა ჰავაის უნივერსიტეტის ასტრონომთა ჯგუფმა სკოტ შეპარდის ხელმძღვანელობით 2003 წელს.

ეს მთვარე დაკარგულად ითვლებოდა 2020 წლის ბოლომდე, როდესაც იგი ამოღებული იქნა საარქივო CFHT სურათებში 2001-2011 წლებში მოყვარულმა ასტრონომმა კაი ლიმ. მთვარის აღდგენა გამოცხადდა მცირე პლანეტების ცენტრმა 2021 წლის 13 იანვარს.

## ორბიტა
S/2003 J 12 არის დაახლოებით 2.4 კმ დიამეტრით და ბრუნავს იუპიტერზე საშუალოდ 21600 მეგმ მანძილზე 647 დღეში, ეკლიპტიკისკენ 155° დახრილობით, რეტროგრადული მიმართულებით და ექსცენტრიულობით 0.366.

## სქოლიო
კატეგორია:ანანკეს ჯგუფის თანამგზავრები
იუპიტერ LXVIII

**იუპიტერ LXVIII**, *S/2017 J 7* — ციური სხეული, პლანეტა იუპიტერის ბუნებრივი თანამგზავრი, რომელიც შედის ანანკეს ჯგუფში.

## აღმოჩენა
თანამგზავრი აღმოაჩინა სკოტ შეპარდმა და მისმა გუნდმა 2017 წელს, მაგრამ მცირე პლანეტების ცენტრმა აღმოჩენა  გამოაცხადებულ იქნა 2018 წლის 17 ივლისს. 

## ორბიტა
მისი დიამეტრი დაახლოებით 2 კილომეტრია და ორბიტაზე მოძრაობს დაახლოებით 20 627 000 კმ ნახევრად მთავარ ღერძზე, დაახლოებით 143.4° დახრილობით. ეკუთვნის ანანკეს ჯგუფს.

## სქოლიო
კატეგორია:ანანკეს ჯგუფის თანამგზავრები
S/2003 J 2

მინი|იუპიტერის თანამგზავრი S/2003 J 2
**S/2003 J 2** — ციური სხეული, პლანეტა იუპიტერის ბუნებრივი თანამგზავრი, რომელიც შედის ანანკეს ჯგუფში.

## აღმოჩენა
S/2003 J 2 აღმოაჩინა 2003 წლის 5 თებერვალს ჰავაის უნივერსიტეტის ასტრონომთა ჯგუფმა სკოტ შეპარდისა და დევიდ ს. ჯუიტის ხელმძღვანელობით, ხოლო გამოცხადდა 2003 წლის 4 მარტს. თავდაპირველად ითვლებოდა, რომ ეს იყო იუპიტერის ყველაზე ცნობილი თანამგზავრი, სანამ აღდგენის დაკვირვებებმა ეს უარყო 2020 წელს. 

თანამგზავრი დაკარგულად ითვლებოდა 2020 წლამდე, როდესაც იგი აღადგინა შეპარდმა და დამოუკიდებლად მოყვარულმა ასტრონომმა კაი ლიმ.

## სქოლიო
კატეგორია:ანანკეს ჯგუფის თანამგზავრები
მერაბ ხინიკაძე

**მერაბ ხინიკაძე** (დ. 28 იანვარი, 1912, სოფელი ხუცუბანი (ქობულეთის რაიონი) — გ. 1988, ბათუმი) — ქართველი თეატრისა და კინოს მსახიობი, თანამდებობის პირი. საქართველოს სსრ-ის სახალხო არტისტი (1955).

## ბიოგრაფია
1935 წელს დაამთავრა შოთა რუსთაველის სახელობის თეატრთან არსებული დრამატული სტუდია (ხელმძღვანელი ს. ახმეტელი).

1935-1937 წლებში იყო შოთა რუსთაველის სახელობის თეატრის მსახიობი. 1937 წლისთვის იგი ბათუმში დაბრუნდა. თეატრში 50 წელი მოღვაწეობდა და 150-ზე მეტი როლი ითამაშა. თამაშობდა გმირულ, დრამატულ, აგრეთვე კომედიურ როლებს. მის მიერ შესრულებული როლებიდან აღსანიშნავია: იაგო, ჰამლეტი (შექსპირის „ოტელო“, „ჰამლეტი“), მეფე ერეკლე (ლ. გოთუას „მეფე ერეკლე“), კიკვიძე (ვ. დარასელის „კიკვიძე“) და სხვა.

1940 წლიდან მერაბ ხინიკაძე იყო სკკპ წევრი, 1958-1962 და 1974-1978 წლებში — ბათუმის სახელმწიფო თეატრის დირექტორი და სამხატვრო ხელმძღვანელი.

ბათუმში არის მერაბ ხინიკაძის სახელობის ქუჩა.

## ფილმოგრაფია
* 1954 : „ჭრიჭინა“ რეჟ. სიკო დოლიძე და ლევან ხოტივარი
* 1956 : „ეთერის სიმღერა“ (გიორგი) რეჟ. სიკო დოლიძე
* 1956 : „ჩრდილი გზაზე“ (არჩილი) რეჟ. დავით რონდელი
* 1964 : „ზღვის შვილები“ რეჟ. კონსტანტინე პიპინაშვილი

## ჯილდოები და აღიარება
* 1955 — საქართველოს სახალხო არტისტი
* შრომის წითელი დროშის ორდენი

## რესურსები ინტერნეტში
*მერაბ ხინიკაძე — ეროვნული ფილმოგრაფია

## სქოლიო
კატეგორია:დაბადებული 28 იანვარი
კატეგორია:დაბადებული 1912
კატეგორია:გარდაცვლილი 1988
კატეგორია:ქობულეთის მუნიციპალიტეტში დაბადებულები
კატეგორია:ქართველი მსახიობები
კატეგორია:საქართველოს სსრ-ის სახალხო არტისტები
კატეგორია:საბჭოთა კავშირის კომუნისტური პარტიის წევრები
კატეგორია:შრომის წითელი დროშის ორდენის კავალრები
იოსებ (სოსო) ივანიძე

**იოსებ (სოსო) გიორგის ძე ივანიძე** (დ. 1 სექტემბერი, 1874, თბილისი — გ. 2 ოქტომბერი, 1918) — ქართველი მსახიობი, მწერალი, რეჟისორი. 

## ბიოგრაფია 
იოსებ ივანიძე დაიბადა 1874 წლის 1 სექტემბერს თბილისში. 1897 წელს, სააგიტაციო მიზნით, ქართული წიგნის სავაჭრო გახსნა. იყო მამულიშვილური იდეით გატაცებული, სამშობლოს კულტურულ-საზოგადოებრივი წინსვლის დაუცხრომელი პროპაგანდისტი და ტრიბუნი.

1899 წელს იოსებ ივანიძემ ქართულ სცენაზე დაიწყო მოღვაწეობა. იგი იყო ცნობილი დეკლამატორი, ქართულ მწერლობაში აკაკის სკოლის მიმდევარი, ხოლო სცენაზე მისი ინსპირაცია ვალიერიან გუნია იყო. ითვლებოდა თვალსაჩინო, ქართული სცენის ორიგინალურ მსახიობად, განსაკუთრებით, მოხუცი მამების საუკეთესო განმასახიერებლად. მან ითამაშა ედგარი „მეფე ლირში“, თომას ლეერი „დამნაშავეა?!“-ში, სიმონ ლიონიძე „სამშობლოში“, ოთარ ბეგი „ღლატში“, გელა „პატარა კახში“, როტმისტრი „ სამხრეთ ბანაკში“, პეპო „პეპოში“ და სხვა როლები.

მე-19 საუკუნის 90-იან წლებში იოსებ ივანიძე გახდა ხელნაწერ ჟურნალ „თარის“ ერთ-ერთი მონაწილე, ჟურნალ „კვალის“ ერთ-ერთი პირველი გამავრცელებელი და თანამშრომელი, სადაც ათავსებდა მამულიშვილურ და სამოქალაქო ჰანგით გაჟღენთილ ლექსებს, რომლებითაც თანამემამულეების სამშობლოს სიყვარულისა და ჭეშმარიტების სამსახურისაკენ მოუწოდებდა. მას დარჩა ხელნაწერი პიესა „ქართველები“ და პოემა „თეონა“.

1911 წლიდან ავლაბრის სახალხო თეატრს ჩაუდგა სათავეში, იყო ამ თეატრის სულისჩამდგმელი და რეჟისორი. 1917 წლიდან იოსებ ივანიძე იყო „ქართველთა შორის წერა-კითხვის გამავრცელებელი საზოგადოების“ თბილისის განყოფილების წევრი და აქტიურად იყო ჩართული საზოგადოების ცხოვრებაში.

იოსებ ივანიძე გარდაიცვალა 1918 წლის 23 ოქტომბერს და დაკრძალულია თბილისში, პეტრე-პავლეს სასაფლაოზე.

## რესურსები ინტერნეტში
* 
* იოსებ ივანიძე — ქართველთა შორის წერა-კითხვის გამავრცელებელი საზოგადოების წევრები

კატეგორია:დაბადებული 1874
კატეგორია:ქართველი მსახიობები
კატეგორია:ქართველი მწერლები
კატეგორია:ქართველი რეჟისორები
კატეგორია:გარდაცვლილი 1918
იუპიტერ LXX

**იუპიტერ LXX**, *S/2017 J 9* — ციური სხეული, პლანეტა იუპიტერის ბუნებრივი თანამგზავრი, რომელიც შედის ანანკეს ჯგუფში.

## აღმოჩენა
თანამგზავრი აღმოაჩინა სკოტ შეპარდმა და მისმა გუნდმა 2017 წელს. მცირე პლანეტების ცენტრმა 2018 წლის 17 ივლისს აღიარა და შეიყვანა თანამგზავრთა სიაში.

## ორბიტა
მისი დიამეტრი დაახლოებით 3 კილომეტრია და ორბიტაზე მოძრაობს დაახლოებით 21 487 000 კმ დიდი ნახევარღერძის გარშემო 152,7° დახრილობით. ეკუთვნის ანანკეს ჯგუფს.

## სქოლიო
კატეგორია:ანანკეს ჯგუფის თანამგზავრები
S/2016 J 4

**S/2016 J 4** — ციური სხეული, პლანეტა იუპიტერის ბუნებრივი თანამგზავრი, რომელიც შედის პასიფაეს ჯგუფში. 

## აღმოჩენა
თანამგზავრი აღმოაჩინა სკოტ შეპარდმა 2016 წლის 9 მარტს 6.5 მეტრიანი მაგელან-ბაადეს ტელესკოპის გამოყენებით ლას-კამპანასის ობსერვატორიაში, ჩილე. აღმოჩენა გამოაცხადა მცირე პლანეტების ცენტრმა 2023 წლის 24 იანვარს, მას შემდეგ რაც დაკვირვებები შეგროვდა საკმარისად ხანგრძლივი დროის მანძილზე, რათა დაადასტუროს თანამგზავრის ორბიტა.

## ორბიტა 
S/2016 J 4 არის პასიფაეს ჯგუფის ნაწილი, იუპიტერის შორეული რეტროგრადული არარეგულარული მთვარეების დისპერსიული გროვა, რომელიც მიჰყვება პასიფაეს მსგავს ორბიტას დიდი ნახევარღერძზე 22-25 მილიონი კმ, ორბიტალური ექსცენტრისტები 0.2-0.6 და დახრილობა 140–160°.

## ფიზიკური მახასიათებლები
მისი დიამეტრია დაახლოებით 1 კმ, აბსოლუტური სიდიდისთვის 17,3.

## სქოლიო
კატეგორია:პასიფაეს ჯგუფის თანამგზავრები
S/2022 J 3

**S/2022 J 3** — ციური სხეული, პლანეტა იუპიტერის ბუნებრივი თანამგზავრი, რომელიც შედის ანანკეს ჯგუფში.

## აღმოჩენა
თანამგზავრი აღმოაჩინა სკოტ შეპარდმა 2022 წლის 30 აგვისტოს, ჩილეში, სერო ტოლოლოს ობსერვატორიაში, 4.0 მეტრიანი Victor M. Blanco ტელესკოპის გამოყენებით. აღმოჩენა გამოქვეყნდა მცირე პლანეტების ცენტრმა 2023 წლის 22 თებერვალს, მას შემდეგ რაც დაკვირვებები შეგროვდა საკმარისად ხანგრძლივი დროის მანძილზე, რათა დაადასტუროს თანამგზავრის ორბიტა.

## ორბიტა
S/2022 J 3 არის ანანკე ჯგუფის ნაწილი, იუპიტერის რეტროგრადული არარეგულარული მთვარეების გროვა, რომელიც მიჰყვება ანანკეს მსგავს ორბიტას ნახევრად მთავარ ღერძებზე 19-22 მილიონი კმ, ორბიტალური ექსცენტრისიტეტი 0.1-0.4, დახრილობა 139-დან 155°.

## ფიზიკური მახასიათებლები
მას აქვს დიამეტრი დაახლოებით 1 კმ, აბსოლუტური სიდიდისთვის 17.3. მთვარეს აკვირდებოდნენ 20 წელზე მეტი ხნის განმავლობაში, ყველაზე ადრეული დაკვირვებით 2003 წლის 26 თებერვალს.

## სქოლიო
კატეგორია:ანანკეს ჯგუფის თანამგზავრები
მალეს პარასკევის მეჩეთი

300px|მინი
**მალეს პარასკევის მეჩეთი** () ასევე ცნობილია, როგორც **ძველი პარასკევის მეჩეთი** — ერთ-ერთი უძველესი და ყველაზე ორნამენტირებული მეჩეთი ქალაქ მალეში, კააფუს ატოლი, მალდივები. Porites-ის გვარის მარჯნის ლოდები, რომლებიც გვხვდება მთელ არქიპელაგში, არის ძირითადი მასალა, რომელიც გამოიყენება ქვეყანაში ამ და სხვა მეჩეთების ასაშენებლად, რადგან იგი საკმაოდ ვარგისიანია მშენებლობისათვის. მიუხედავად იმისა, რომ მარჯანი რბილია და ადვილად იჭრება ზომაში როცა სველია, ის ქმნის გამძლე სამშენებლო ბლოკებს როდესაც მშრალია. მეჩეთი 2008 წელს დაემატა იუნესკოს მსოფლიო მემკვიდრეობის საცდელ სიაში, როგორც ზღვის კულტურის არქიტექტურის უნიკალური ნიმუში.

კალიგრაფი იყო მთავარი მოსამართლე ალ ფახ ალ-ქაზი ჯამაალუდჰენი. 

პარასკევის მეჩეთი და მალდივის სხვა მარჯნის მეჩეთები იუნესკოს მსოფლიო მემკვიდრეობის საცდელ სიაში შეიიტანეს 2008 წელს მეორე, სამი, მეოთხე და მეექვსე კრიტერიუმების გათვალისწინებით. იუნესკოს შეფასების მიხედვით, „მეჩეთისა და მისი სხვა სტრუქტურების არქიტექტურა, მშენებლობა და თანმხლები მხატვრობა წარმოადგენს მალდიველი ხალხის შემოქმედებით ბრწყინვალებას და მიღწევას“.

## ლიტერატურა
*
*
*
*
*

## სქოლიო
კატეგორია:მალდივების კულტურა
კატეგორია:მალდივების მეჩეთები
ანანკე (თანამგზავრი)

მინი|იუპიტერის თანამგზავრი ანანკე
**ანანკე** (), *იუპიტერ XII* — ციური სხეული, პლანეტა იუპიტერის ბუნებრივი თანამგზავრი. შედის იუპიტერის ანანკეს ჯგუფში. იგი რეტროგრადულად მოძრავი არარეგულარული თანამგზავრია.

## აღმოჩენა
თანამგზავრი აღმოაჩინა სეთ ბარნს ნიკოლსონმა მაუნტ უილსონის ობსერვატორიაში 1951 წელს. სახელი ეწოდა ბერძნული მითოლოგიური პერსონაჟის ანანკეს პატივსაცემად.

ანანკეს ახლანდელი სახელი არ მიუღია 1975 წლამდე; მანამდე იგი უბრალოდ ცნობილი იყო როგორც იუპიტერი XII. 1955-1975 წლებში მას ხანდახან „ადრასტეას“ უწოდებდნენ (ადრასტეა ამჟამად იუპიტერის სხვა თანამგზავრის სახელია).

## ორბიტა
ანანკეს სახელს ატარებს ანანკეს ჯგუფი, რეტროგრადულ არარეგულარულ თანამგზავრებს, რომლებიც იუპიტერის გარშემო ბრუნავენ 19.3-22.7 გმ, დახრილობით 150°.

ანანკე ბრუნავს იუპიტერის გარშემო მაღალი ექსცენტრიულობის და მაღალი დახრილობის რეტროგრადულ ორბიტაზე. იუპიტერის გარშემო მოძრავი თხუთმეტი არარეგულარული თანამგზავრი აღმოაჩინეს 2000 წლიდან მსგავსი ორბიტების შემდეგ. 

## რესურსები ინტერნეტში
*IAU-MPC NSES
*Ananke Profile by NASA's Solar System Exploration
*David Jewitt pages
*Scott Sheppard pages

## სქოლიო
კატეგორია:ანანკეს ჯგუფის თანამგზავრები
კარმე (თანამგზავრი)

მინი|იუპიტერის თანამგზავრი კარმე
**კარმე** (), *იუპიტერ XI* — ციური სხეული, პლანეტა იუპიტერის ბუნებრივი თანამგზავრი. შედის იუპიტერის კარმეს ჯგუფში. იგი რეტროგრადულად მოძრავი არარეგულარული თანამგზავრია.

## აღმოჩენა
კარმემ ახლანდელი სახელი არ მიიღო 1975 წლამდე; მანამდე იგი უბრალოდ ცნობილი იყო როგორც იუპიტერი XI. 1955-1975 წლებში მას ხანდახან „პანს“ ეძახდნენ (პანი ახლა სატურნის თანამგზავრის სახელია).

## ორბიტა
მის სახელს ატარებს კარმეს ჯგუფი, რომელიც შედგება არარეგულარული რეტროგრადული მთვარეებისგან, რომლებიც ბრუნავენ იუპიტერის გარშემო 23-24 გმ-მდე მანძილზე და დაახლოებით 165°-ის დახრილობით. მისი ორბიტალური ელემენტები მოცემულია 2020 წლის 17 დეკემბრისთვის. ისინი მუდმივად იცვლება მზის და პლანეტარული აშლილობის გამო.

## რესურსები ინტერნეტში
*Carme Profile by NASA's Solar System Exploration
*David Jewitt pages
*Jupiter's Known Satellites (by Scott S. Sheppard)

## სქოლიო
კატეგორია:ანანკეს ჯგუფის თანამგზავრები
ანტა (ხეილუნგძიანგი)

**ანტა** () — ოლქის დონის ქალაქი ჩინეთის სახალხო რესპუბლიკის ხეილუნგძიანგის პროვინციის დასავლეთში, მდებარეობს ხარპინ-მანჭოულის რკინიგზაზე (ადრე ცნობილი როგორც ჩინეთის აღმოსავლეთის რკინიგზა), ქალაქი ტაცინგიდან სამხრეთ-აღმოსავლეთით დაახლოებით 30 კილომეტრში და ხარპინის ჩრდილო-დასავლეთით 110 კილომეტრში. ექვემდებარება ქალაქ სუეიხუას. ჩინეთის სათიბის და რძის მრეწველობის ცენტრი. ანტას მთლიანი ფართობიდან (3586 კმ²-ზე მეტი) 1814 კმ²-ზე სათიბებს უკავია.

## ისტორია 
[მარჯვნივ|მინი| ქალაქი ანტა (安達) რუკაზე ([1955)]]
ამ მხარეში არსებული არქეოლოგიური გათხრების შედეგად ვარაუდობენ, რომ ანტას ტერიტორიაზე ადამიანის საქმიანობა, როგორიცაა ნადირობა და თევზაობა, 6000 წლის წინ , ნეოლითის ეპოქაში დაიწყო.

## კლიმატი 
ანდას აქვს მუსონის გავლენით ნოტიო კონტინენტური კლიმატი. თვიური 24-საათიანი საშუალო ტემპერატურა მერყეობს -18.7°C დან იანვარში 23.1°C-მდე ივლისში და წლიური საშუალო ტემპერატურაა +4.19°C. წლიური ნალექების უმეტესობა მხოლოდ ივლისსა და აგვისტოში მოდის. ქალაქი ყოველწლიურად იღებს 2746 საათ სინათლეს.

## ადმინისტრაციული დაყოფა 
ანტა მოიცავს ოთხ ქვერაიონს, ცამეტ ქალაქს და ერთ დაბას. 

ქვერაიონები:

* სინსინგის ქვერაიონი (), თიესის ქვერაიონი (), ანხონგის ქვერაიონი (), ტუნგჩენგის ქვერაიონი ()

ქალაქები:

*ანტა (), ძისინგგანგი(), ჟენმინი (), ლაოხუგანგი (), ჭონგპენი (), თაიფინგჭუანგი (), ვანპაოშანი (), იანგცაო (), ჩანგდე (), შენგფინგი (), ვოლითუნი (), ხუოშიშანი (), კუდახუ ()

დაბები:

*სიენიუანი ()

## რესურსები ინტერნეტში 
*ანტას მთავრობის ოფიციალური ვებგვერდი

## სქოლიო
კატეგორია:ჩინეთის ქალაქები
იუპიტერ LXIX

მინი|იუპიტერის თანამგზავრი იუპიტერ LXIX
**იუპიტერ LXIX**, *S/2017 J 8* — ციური სხეული, პლანეტა იუპიტერის ბუნებრივი თანამგზავრი. შედის იუპიტერის კარმეს ჯგუფში. იგი რეტროგრადულად მოძრავი არარეგულარული თანამგზავრია.

## აღმოჩენა
თანამგზავრი აღმოაჩინა სკოტ შეპარდმა და მისმა გუნდმა 2017 წელს. მცირე პლანეტების ცენტრმა გამოაცხადა 2018 წლის 17 ივლისს. 

## ორბიტა
იგი მოძრაობს ორბიტაზე, რომლის დიდი ნახევარღერძი დაახლოებით 23,232,700 კმ-ია, დახრილობა დაახლოებით 164,7°. ის ეკუთვნის კარმეს ჯგუფს.

## ფიზიკური მახასიათებლები 
მისი დიამეტრი დაახლოებით 1 კილომეტრია.

## სქოლიო
კატეგორია:კარმეს ჯგუფის თანამგზავრები
ვახტანგ დანელია

**ვახტანგ დანელია** (დ. 1950, გაგრა — გ. 2 ივლისი, 1993) — ქართველი სამხედრო პირი, საქართველოს გმირი. დაკრძალულია სოხუმში, კურჩენკოს სახელობის პარკში.

## ბიოგრაფია 
ვახტანგ დანელია დაიბადა ქალაქ გაგრაში. 1993 წლის თებერვალში მისი უშუალო ხელმძღვანელობით მოახერხეს კვიტოულის მეურნეობის შესასვლელთან მტრის უკუგდება.  2 ივლისს, დესანტის გადმოსხმის დღეს, ბევრი ახალგაზრდის სიცოცხლე იხსნა, თვითონ კი ორივე ფეხში დაიჭრა, ამ დროს მას ექვსიოდე მოწინააღმდეგე მიუახლოვდა, ვახტანგ დანელიამ ორი ხელყუმბარა გახსნა ერთდროულად და ექვსივენი ააფეთქა. იგი იყო საქართველოს ტერიტორიული მთლიანობისათვის მებრძოლი აფხაზეთის ომში.

## ჯილდოები, პრემიები და პრიზები 
* ვახტანგ გორგასლის III ხარისხის ორდენი (გარდაცვალების შემდეგ). 

## ლიტერატურა
უკვდავება: საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2, საქართველოს ჟურნალისტთა ფედერაცია, საქართველოს თავდაცვის სამინისტრო. თბ., 2004. გვ. 160.

## რესურსები ინტერნეტში
კატეგორია:დაბადებული 1950
კატეგორია:გარდაცვლილი 1993
კატეგორია:გარდაცვლილი 2 ივლისი
კატეგორია:ქართველი სამხედრო მოღვაწეები
კატეგორია:საქართველოს გმირები
გოჩა დანელია

**გოჩა დანელია** (დ. 21 ოქტომბერი, 1970) — ქართველი სამხედრო პირი, საქართველოს გმირი. 

## ბიოგრაფია 
გოჩა დანელია დაიბადა სოფელი დრანდაში, გულრიფშის რაიონში. სამხედრო-სავალდებულო სამსახური მოიხადა კამჩატკაზე, წყნარი ოკეანის საზღვაო ფლოტში. დემობილიზაციის  შემდეგ  სწავლა განაგრძო უკრაინის სამოქალაქო ავიაციის ინსტიტუტში. აფხაზეთში დაწყებული საომარი მოქმედებების  დროს, გოჩა დანელია ირიცხებოდა საქართველოს რესპუბლიკის თავდაცვის სამინისტროს მე-2 სააარმიო კორპუსის 23-ე ბრიგადის მე-6 სატანკო ბატალიონის მე-4 ასეულში. ის აქტიურად მონაწილეობდა ბატალიონის მიერ მდინარე გუმისთის მიმდებარედ, ქვემო ეშერაში განხორციელებულ საბრძოლო ოპერაციაში. 1993 წლის 17 სექტემბერს, ბატალიონის მე-4 ასეულის პოზიციებთან, ერთ-ერთი საბრძოლო დავალების შესრულებისას გოჩა დანელია უგზო-უკვლოდ დაიკარგა. იყო საქართველოს ტერიტორიული მთლიანობისათვის მებრძოლი აფხაზეთის ომში. 

## ლიტერატურა
უკვდავება: საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2,  საქართველოს ჟურნალისტთა ფედერაცია, საქართველოს თავდაცვის სამინისტრო. თბ., 2004, გვ. 159. 

## რესურსები ინტერნეტში
კატეგორია:დაბადებული 1970
კატეგორია:დაბადებული 21 ოქტომბერი
კატეგორია:ქართველი სამხედრო მოღვაწეები
კატეგორია:საქართველოს გმირები
გივი აბაშიძე

**გივი აბაშიძე** (დ. 6 ივლისი, 1960 — გ. 16 მაისი, 1993) — ქართველი სამხედრო პირი, საქართველოს გმირი.

## ბიოგრაფია 
გივი აბაშიძე დაიბადა აფხაზეთში, სოფელ კოჩარაში, ოჩამჩირის რაიონი. საშუალო სკოლის დამთავრების შემდეგ მოიხადა სამხედრო სავალდებულო სამსახური. მშობლიურ სოფელში მუშაობდა ტრაქტორისტად. აფხაზეთის ომის დაწყების დღიდანვე ჩაება საქართველოს მთლიანობისათვის ბრძოლაში. ირიცხებოდა 242-ე ბატალიონში რიგითად. მან არაერთ შეტაკებაში გამოიჩინა თავი, როგორც მამაცმა მებრძოლმა. 1993 წლის 30 მარტს ბრძანება N70-ის საფუძველზე ჩაირიცხა 24-ე ბრიგადის 242-ე ბატალიონში რიგით მებრძოლად. ოცეული, რომელშიც ის ირიცხებოდა, მამაცურად იბრძოდა, მტრის წინააღნდეგ კოჩარის ფრონტზე. 1993 წლის 16 მაისს, მტრის ერთ-ერთ შემოტევის დროს დაიღუპა სოფელ ცაგერაში, ჭურვზე აფეთქების შედეგად. საქართველოს ტერიტორიული მთლიანობისათვის მებრძოლი აფხაზეთის ომში.

## ლიტერატურა
უკვდავება: საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2, საქართველოს ჟურნალისტთა ფედერაცია, საქართველოს თავდაცვის სამინისტრო. თბ., 2004, გვ. 23.

## რესურსები ინტერნეტში
კატეგორია:დაბადებული 1960
კატეგორია:დაბადებული 6 ივლისი
კატეგორია:გარდაცვლილი 1993
კატეგორია:გარდაცვლილი 16 მაისი
კატეგორია:ქართველი სამხედრო მოღვაწეები
კატეგორია:საქართველოს გმირები
დავით აბაშიშვილი

**დავით აბაშიშვილი** (დ. 17 თებერვალი, 1971 — გ. 16 მარტი, 1993) — ქართველი სამხედრო პირი, საქართველოს გმირი.

## ბიოგრაფია 
დავით აბაშიშვილი დაიბადა ქალაქ თბილისში. საშუალო სკოლის დამთავრების შემდეგ იყო  „ელექტროაპარატში“ ხელოსანი, რომელიც მუშაობდა ლითონის სხვადასხვა ნაკეთობის დამზადებაზე, აწყობასა და შეკეთებაზე. სავალდებულო სამხედრო სამსახურის მოხდის შემდეგ ჩააბარა გორის პედაგოგიური ინსტიტუტის ისტორიის ფაკულტეტზე. ომის დროს დათო აბაშიშვილი ჩაირიცხა „შავნაბადას“ ბატალიონში. 16 მარტს სოხუმზე შტურმის დროს გუმისთის მისადგომებთან გამართულ სამკვდრო-სასიცოცხლო ბრძოლის დროს გმირულად დაეცა. იგი მიყენებული ჭრილობებით სისხლდენისგან საავადმყოფოში გარდაიცვალა. საქართველოს ტერიტორიული მთლიანობისათვის მებრძოლი აფხაზეთის ომში.

## ჯილდოები, პრემიები და პრიზები 
* მედალი „მხედრული მამაცობისთვის“ (გარდაცვალების შემდეგ).

## ლიტერატურა
უკვდავება: საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2, საქართველოს ჟურნალისტთა ფედერაცია, საქართველოს თავდაცვის სამინისტრო. თბ., 2004, გვ. 25.

## რესურსები ინტერნეტში
კატეგორია:დაბადებული 1971
კატეგორია:დაბადებული 17 თებერვალი
კატეგორია:გარდაცვლილი 1993
კატეგორია:გარდაცვლილი 16 მარტი
კატეგორია:ქართველი სამხედრო მოღვაწეები
კატეგორია:საქართველოს გმირები
მალხაზ აბაშიძე

**მალხაზ აბაშიძე** (დ. 12 იანვარი, 1975 — გ. 8 აგვისტო, 2008) — ქართველი სამხედრო პირი, საქართველოს გმირი. 

## ბიოგრაფია 
მალხაზ აბაშიძე დაიბადა სოფელი ვერნებში, ხულოს მუნიციპალიტეტში. 2005 წლიდან კონტრაქტით მსახურობდა საქართველოს შეიარაღებულ ძალებში. იყო კაპრალი, სენაკის სამხედრო ბაზის მეორე ქვეითი ბრიგადის გამანაწილებელ ასეულში. 2008 წლის 8 აგვისტოს დაიღუპა ცხინვალში, ცხელ ხაზზე საავიაციო დაბომბვისას. 

## ჯილდოები, პრემიები და პრიზები 
* 2008 - მედალი „მხედრული მამაცობისთვის“ (გარდაცვალების შემდეგ). 

## ლიტერატურა
გმირი: 2008 წლის აგვისტოს ომში დაღუპული ჯარისკაცების ხსოვნისადმი მიძღვნილი წიგნი, ნაწ. 1. წიგნზე მუშაობდნენ: თორნიკე ყაჯრიშვილი, თამარ შარმიაშვილი, დავით ფაჩუაშვილი და სხვ. თბ., 2010, გვ. 511.

## რესურსები ინტერნეტში
კატეგორია:დაბადებული 1975
კატეგორია:დაბადებული 12 იანვარი
კატეგორია:გარდაცვლილი 2008
კატეგორია:გარდაცვლილი 8 აგვისტო
კატეგორია:ქართველი სამხედრო მოღვაწეები
კატეგორია:რუსეთ-საქართველოს ომის მონაწილეები (2008)
კატეგორია:რუსეთ-საქართველოს ომში დაღუპულები (2008)‎
კატეგორია:საქართველოს გმირები
ლევან აბესაძე

**ლევან აბესაძე** (დ. 29 ოქტომბერი, 1973 — გ. 1 იანვარი, 1993) — ქართველი სამხედრო პირი, საქართველოს გმირი.

## ბიოგრაფია 
ლევან აბესაძე დაიბადა ქალაქ თბილისში. 1992 წლის 6 ნოემბერს გაიწვიეს საქართველოს შეიარაღებულ ძალებში, ჩაირიცხა მე-11 ბრიგადის 110-ე სატანკო ბატალიონის პირად შემადგენლობაში რიგითად. თავის ბატალიონთან ერთად იბრძოდა აფხაზეთში საქართველოს ტერიტორიული მთლიანობისათვის. 1993 წლის 1 იანვარს ოჩამჩირის რაიონის სოფელ მერკულაში ერთ-ერთი საბრძოლო ოპერაციის დროს გმირულად დაიღუპა. 

## ლიტერატურა
უკვდავება: საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2, საქართველოს ჟურნალისტთა ფედერაცია, საქართველოს თავდაცვის სამინისტრო, თბ., 2004, გვ. 27.

## რესურსები ინტერნეტში
კატეგორია:დაბადებული 1973
კატეგორია:დაბადებული 29 ოქტომბერი
კატეგორია:გარდაცვლილი 1993
კატეგორია:გარდაცვლილი 1 იანვარი
კატეგორია:ქართველი სამხედრო მოღვაწეები
კატეგორია:საქართველოს გმირები
ფარუხრუ ფარსა

**ფარუხრუ ფარსა ** (, დ. 21 მარტი, 1922, ყუმი, ირანი — გ. 8 მაისი, 1980, თეირანი) — ირანელი პოლიტიკოსი, ექიმი, მასწავლებელი, განათლების მინისტრი 1968–1971 წლებში და ირანის პირველი ქალი მინისტრი.

## ბიოგრაფია
ფარუხრუ ფარსა დაიბადა 1922 წელს ყუმში. დედამისი, ფახრე-აფაგ ფარსა, იყო პირველი ირანული ქალთა ჟურნალის „Jahan-e Zen“ („ქალების სამყარო“) რედაქტორი და ქალთა განათლების უფლებისთვის მებრძოლი. ამ მიზეზით, 1921 წელს, მეუღლესთან ფარუხდინ ფარსასთან ერთად, იგი აჰმედ კავამის მთავრობამ შინაპატიმრობით გადაასახლა ქალაქ ყუმში, სადაც დაიბადა ფარუხრუ ფარსა. გარკვეული პერიოდის შემდეგ, ახალმა პრემიერ-მინისტრმა ჰასან მოსტუფიმ, ფარუხრუ ფარსას ოჯახს თეირანში დაბრუნების უფლება მისცა. ფარუხრუ ფარსამ მიიღო სამედიცინო განათლება. სამედიცინო განათლების მიღების შემდეგ ფარსა გახდა ბიოლოგიის მასწავლებელი თეირანის ჟანა დ'არკის საშუალო სკოლაში. სკოლაში მან გაიცნო ფარაჰ დიბა, ამ სკოლის ერთ-ერთი მისი მოსწავლე, რომელიც მოგვიანებით გახდა მეფე მოჰამად რეზა ფეჰლავის ცოლი და  ირანის დედოფალი. ფარაჰ დიბას.
300px|მინი|1930-იან წლებში ირანის პატრიოტ ქალთა ასოციაციის წევრები. მარცხნივ ზის ფახრე-აფაქ ფარსა
1963 წელს ფარუხრუ ფარსა აირჩიეს ირანის პარლამენტში და თითქმის ერთდროულად დაიწყო პეტიციების წერა შაჰ მოჰამად რეზა ფეჰლავისადმი და სთხოვდა, რომ ირანელ ქალებს ხმის მიცემის უფლება ჰქონოდათ, რაც იმავე წელს დადებითად გადაწყდა სახალხო საკონსტიტუციო რეფერენდუმის შედეგად.

## სქოლიო
კატეგორია:ირანელი ქალი პოლიტიკოსები
ზურაბ აბრამაშვილი

**ზურაბ აბრამაშვილი** (დ. 1987 — გ. 8 აგვისტო, 2008) — ქართველი სამხედრო პირი, საქართველოს გმირი.

## ბიოგრაფია 
ზურაბ აბრამაშვილი დაიბადა სოფელ ვარიანში, გორის რაიონში. მსახურობდა საქართველოს შეიარაღებულ ძალებში კონტრაქტით, მეოთხე ბრიგადის 42-ე ბატალიონში. ბრძოლით გაიარა ცხრა სოფელი ცხინვალამდე, ბოლოს სოფელ ხეთაგუროვში იყო ჩასაფრებული, თანამებრძოლებთან ერთად, როცა ტყვია-წამალი შემოელიათ, ზურა ტყვია-წამლის მოსატანად გავარდა იქვე ახლოს, ზემოთ, ნაძვებთან და ის-ის იყო, უნდა წამოეღო, რომ პირველი საავიაციო დაბომბვა დაიწყო. საძილე არტერიაში დაიჭრა და დაიღუპა. იყო კაპრალი. 

## ჯილდოები, პრემიები და პრიზები 
* 2008 - ვახტანგ გორგასლის I ხარისხის ორდენი (გარდაცვალების შემდეგ). 

## ლიტერატურა
გმირი, 2008 წლის აგვისტოს ომში დაღუპული ჯარისკაცების ხსოვნისადმი მიძღვნილი წიგნი, ნაწ. 1.  წიგნზე მუშაობდნენ: თორნიკე ყაჯრიშვილი, თამარ შარმიაშვილი, დავით ფაჩუაშვილი და სხვ. თბ., 2010, გვ. 123-124.

## რესურსები ინტერნეტში
კატეგორია:დაბადებული 1987
კატეგორია:გარდაცვლილი 2007
კატეგორია:გარდაცვლილი 8 აგვისტო
კატეგორია:ქართველი სამხედრო მოღვაწეები
კატეგორია:რუსეთ-საქართველოს ომის მონაწილეები (2008)
კატეგორია:რუსეთ-საქართველოს ომში დაღუპულები (2008)‎
კატეგორია:საქართველოს გმირები
მარტა კოსი

**მარტა კოსი** (, დ. 28 ივნისი, 1965 წელი) - სლოვენიელი დიპლომატი და პოლიტიკოსი, გაფართოების საკითხებში ევროკომისარი. კოსი გერმანიაში ელჩად  2013 - 2017 წლებში, შვეიცარიაში - 2017 - 2020 წლებში მსახურობდა.  2024 წლის 1 დეკემბერიდან მეორე ფონ დერ ლაიენის კომისიაში გაფართოების საკითხებში ევროკომისრის თანამდებობას იკავებს.

2022 წლის აპრილიდან სექტემბრამდე კოსი თავისუფლების მოძრაობის ერთ-ერთი ვიცე-პრეზიდენტი იყო.  2022 წლის საპრეზიდენტო არჩევნების წინ ის სლოვენიის პრეზიდენტის არჩევნებში თავისუფლების მოძრაობის კანდიდატი იყო. კანდიდატობა აგვისტოში მოხსნა. კანდიდატობის მოხსნის შემდეგ კოსმა ასევე დატოვა თავისუფლების მოძრაობის ვიცე-პრეზიდენტის თანამდებობა. ტატიანა ბობნარის შინაგან საქმეთა მინისტრის თანამდებობიდან გადადგომის შემდეგ, მან ასევე დატოვა თავისუფლების მოძრაობა და განაცხადა, რომ ეს მისი პარტია აღარ არის. 

## სქოლიო
კატეგორია:დაბადებული 1965
კატეგორია:ცოცხალი ადამიანები
კატეგორია:ევროკომისრები (2024-2029)
მინდია აბაშიძე

**მინდია აბაშიძე** (დ. 27 ოქტომბერი, 1989 — გ. 12 ოქტომბერი, 2012) — ქართველი სამხედრო პირი, საქართველოს გმირი.

## ბიოგრაფია 
მინდია აბაშიძე დაიბადა სოფელი თხილნარში, ხელვაჩაურის რაიონში. დაამთავრა მახინჯაურის საზღვაო კოლეჯი მექანიკოსის კვალიფიკაციით. იყო მესამე ქვეითი ბრიგადის 32-ე მსუბუქი ქვეითი ბატალიონის საცეცხლე ჯგუფის მეთაური. 2008 წლის 4 აგვისტოდან მსახურობდა შეიარაღებულ ძალებში. მონაწილეობდა 2008 წლის აგვისტოს ომში, საბრძოლო მოქმედებების დროს რამდენიმე თანამემამულე იხსნა სიკვდილისგან. 2011 წელს სამშვიდობო მისიით ავღანეთში იმყოფებოდა, ორჯერ გადაურჩა სიკვდილს. ერთხელ თალიბების ნაღმზე აფეთქდა, მეორედ, მოწინააღმდეგის ალყაში მოხვდა და ძლივს გამოაღწია. ავღანეთის სამშვიდობო მისიაში 2012 წელსაც მონაწილეობდა, 10 ოქტომბერს, საბრძოლო ამოცანების შესრულების დროს, ჯავშანტრანსპორტიორში თალიბების შემოგდებულ ნაღმს გადაეფარება და მისმა უკანასკნელმა გმირულმა თავგანწირვამ სამი ქართველი ჯარისკაცი იხსნა სიკვდილისგან. 

## ჯილდოები, პრემიები და პრიზები 
* 2012 - ვახტანგ გორგასლის I ხარისხის ორდენი (გარდაცვალების შემდეგ).

## ლიტერატურა
გმირი, 2008-2018, ოთხოზორია-ტატუნაშვილი, 2008 წლის აგვისტოს ომში და სხვადასხვა მისიებში დაღუპული ქართველი ჯარისკაცების ისტორიები. თბ., 2018, გვ. 320-321.

## რესურსები ინტერნეტში
კატეგორია:დაბადებული 1989
კატეგორია:დაბადებული 27 ოქტომბერი
კატეგორია:გარდაცვლილი 2012
კატეგორია:გარდაცვლილი 12 ოქტომბერი
კატეგორია:ქართველი სამხედრო მოღვაწეები
კატეგორია:საქართველოს გმირები
კახაბერ აბრამიშვილი

**კახაბერ აბრამიშვილი** (დ. 6 იანვარი, 1972 — გ. 2 ივლისი, 1993) — ქართველი სამხედრო პირი, საქართველოს გმირი.

## ბიოგრაფია 
კახაბერ აბრამიშვილი დაიბადა სოფელ სარეკში, საჩხერის რაიონში. დაამთავრა ჭიათურის ტექნიკური სასწავლებელი მემანქანის სპეციალობით. გაიწვიეს საქართველოს ეროვნული გვარდიის I საარმიო კორპუსის „შავნაბადას“ ბატალიონში, 1992 წლის ნოემბერში. მონაწილეობდა ბატალიონის მიერ განხორციელებულ ბრძოლებში აფხაზეთში. დაიღუპა 1993 წლის 2 ივლისს აფხაზეთის ომში. საქართველოს ტერიტორიული მთლიანობისათვის მებრძოლი აფხაზეთის ომში.

## ლიტერატურა
უკვდავება: საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2, საქართველოს ჟურნალისტთა ფედერაცია, საქართველოს თავდაცვის სამინისტრო, თბ., 2004, გვ. 28.

## რესურსები ინტერნეტში
კატეგორია:დაბადებული 1972
კატეგორია:დაბადებული 6 იანვარი
კატეგორია:გარდაცვლილი 1993
კატეგორია:გარდაცვლილი 2 ივლისი
კატეგორია:ქართველი სამხედრო მოღვაწეები
კატეგორია:საქართველოს გმირები
ბესიკ აბულაძე

**ბესიკ აბულაძე** (დ. 25 აპრილი, 1971 — გ. 16 სექტემბერი, 1993) — ქართველი სამხედრო პირი, საქართველოს გმირი.

## ბიოგრაფია 
ბესიკ აბულაძე დაიბადა ქალაქ სოხუმში. 1991 წელს ჩაირიცხა დონის-როსტოვის საინჟინრო ინსტიტუტში. 1992 წლის 14 აგვისტოს, როდესაც ბრძოლები დაიწყო აფხაზეთში საქართველოს ერთიანობის აღსადგენად, ბესიკ აბულაძემ მუშაობა დაიწყო საქართველოს თავდაცვის სამინისტროს 23-ე ბრიგადის I ოცეულში. 1993 წლის 16 სექტემბერს მოწინააღმდეგემ სამშვიდობო შეთანხმება დაარღვია და ურიცხვი საბრძოლო ტექნიკით და ჯარით მდინარე გუმისთა გადმოლახა. იმავე დღეს, პირველივე შეტაკების დროს მტრის მიერ გასროლილი ჭურვის აფეთქების შედეგად ბესიკი სასიკვდილოდ დაიჭრა. დაკრძალულია სოფელ ბირცხის სასაფლაოზე, აფხაზეთში. საქართველოს ტერიტორიული მთლიანობისათვის მებრძოლი აფხაზეთის ომში.

## ლიტერატურა
უკვდავება: საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2, საქართველოს ჟურნალისტთა ფედერაცია, საქართველოს თავდაცვის სამინისტრო, თბ., 2004, გვ. 36.

## რესურსები ინტერნეტში
კატეგორია:დაბადებული 1971
კატეგორია:დაბადებული 25 აპრილი
კატეგორია:გარდაცვლილი 1993
კატეგორია:გარდაცვლილი 16 სექტემბერი
კატეგორია:ქართველი სამხედრო მოღვაწეები
კატეგორია:საქართველოს გმირები
ანკუო

**ანკუო** (，Ānguó), მეტსახელად „მედიცინის დედაქალაქი“ () — ოლქის დონის ქალაქი ჩინეთში. მდებარეობს ქალაქი პაოტინგის სამხრეთით, ცენტრალურ ხეპეის პროვინციაში, ჩინეთში. ექვემდებარება ამავე ქალაქს.

ქალაქში მდებარეობს პროვინციულად დაცული მედიცინის ღმერთის ტაძარი (藥王廟), რომელიც დაარსდა დაახლოებით ახ.წ. 100 წელს.

პრემოდერნულ ჩინეთში ანკუოს უწოდებდნენ **ციჭოუს** (祁州; Qízhōu). 1991 წელს ანკუო ოლქიდან ქალაქად გადაკეთდა. მართავს ქალაქის დონის 20 ერთეულს, რომლის საერთო ფართობია 486 კმ², ხოლო მისი ცენტრია იაოჩენგი (药城; Yàochéng). აქ დაიბადა ჩინელი დრამატურგი კუან ხანცინგი.

## ადმინისტრაციული დაყოფა 
ქვერაიონები:
*ციჭოუიაოშის ქვერაიონი ()

ქალაქები:
*ციჭოუ (), ურენციაო (), შიფო (), ჭენგჭანგი (), სიფოლუო (), ტაუნიუ ()

ქალაქები:
*მინკუანტიენი (), ნანლოუტი (), სი'ანკუოჩენგი (), პეიტუანცუნი ()

## ცნობილი ადამიანები 
*მო მენჩუანი, ჩინელი პოლიტიკოსი და აკადემიკოსი

## რესურსები ინტერნეტში 
*药都安国 (ანგუო, მედიცინის დედაქალაქი). მუნიციპალური მთავრობის ვებსაიტი, გამარტივებულ ჩინურ ენაზე

## სქოლიო
კატეგორია:ჩინეთის ქალაქები
მეთიუ მოდაინი

250px|მინი
**მეთიუ მოდაინი** (; დ. 22 მარტი, 1959, ლომა-ლინდა, კალიფორნია, აშშ) — ამერიკელი მსახიობი და კინორეჟისორი.

მან მიიღო ვენეციის კინოფესტივალის ვოლპის თასი საუკეთესო მსახიობი კაცისთვის, რობერტ ალტმანის ფილმისათვის Streamers. მან შეასრულა მთავარი როლები რამდენიმე გახმაურებულ ფილმში 1980-იანი წლების განმავლობაში, მათ შორის ჩიტუნა (1984), მხედველობითი ტესტი (1985) და მაფიაზე დაქორწინებული (1988). სხვა ღირსშესანიშნავი ფილმებია წყნარი ოკეანის სიმაღლეები (1990), მოკლე მონტაჟი (1993), ავაზაკთა კუნძული (1995), ბნელი რაინდის აღზევება (2012) და ოპენჰაიმერი (2023). ტელევიზიით მან განასახიერა დოქტორი დონ ფრენსისი HBO-ს ფილმში And the Band Played On (1993), ივან ტურინგი მტკიცებულებაში (2015) და დოქტორ მარტინ ბრენერი Netflix-ის უცნაურ ამბებში ( 2016–2022)

## ბიოგრაფია 
მეთიუ მოდაინი დაიბადა 1959 წლის 22 მარტს აშშ-ში. მოდაინი დოლორეს და მარკ ალექსანდრ მოდაინების ვაჟია. იგი არის მსახიობ ნოლა მოდაინ ფერბენქსის ძმისშვილი და რალფ ჯაკობუს ფეირბენქსის შვილიშვილი. მისი ერთ-ერთი დიდი ბაბუა იყო შვედი ემიგრანტი. მოდაინი რამდენიმე წლის განმავლობაში ცხოვრობდა იუტაში, შემდეგ მოდაინების ოჯახი დაბრუნდა კალიფორნიაში, სადაც მეთიუ შევიდა და 1977 წელს დაამთავრა მარ ვისტას გიმნაზია.

## კარიერა
### ფილმი 
მოდაინის პირველი როლი იყო ჯონ სეილსის ფილმში Baby It's You (1983). მისმა სპექტაკლებმა მიიპყრო რეჟისორ ჰაროლდ ბეკერის ყურადღება, რომელმაც მიიღო მონაწილეობა ფილმში „მხედველობითი ტესტი“ (1985, გადაღებულია 1983 წელს, ტერი დევისის რომანის მიხედვით). რეჟისორმა რობერტ ალტმანმა დევიდ რების პიესის Streamers-ის ფილმის ადაპტაციით მოდაინი საერთაშორისო ვარსკვლავობამდე მიიყვანა. მოდაინმა ითამაშა მელ გიბსონის ძმა მისის სოფელში და ნიკოლას კეიჯთან ერთად ითამაშა ალან პარკერის „ჩიტუნაში“; ფილმს კანის კინოფესტივალზე გრანპრი მიენიჭა.

#### თეატრი 
მოდაინი გამოჩნდა ართურ მილერის სპექტაკლში „სურათის დასრულება“ ჩიკაგოს გუდმენის თეატრში, მილერის „აღდგომის ბლუზში“ ლონდონის Old Vic-ში და ჰარპერ ლის To Kill a Mockingbird-ის სასცენო ადაპტაციაში (ატიკუს ფინჩის როლში) კონექტიკუტის ჰარტფორდის სცენაზე. 2010 წელს მან ითამაშა აბიგაილ ბრესლინთან ერთად 50 წლისთავისადმი მიძღვნილ ბროდვეის თეატრში The Miracle Worker. 2013 წლის შემოდგომაზე, მოდაინმა ლოს-ანჯელესის გეფენის თეატრში ითამაშა თვითპაროდირებად კომედიაში, „მეთიუ მოდაინი გადაარჩენს ალპაკას“.

## რესურსები ინტერნეტში
*ოფიციალური ვებსაიტი

## სქოლიო
კატეგორია:დაბადებული 1959
კატეგორია:დაბადებული 22 მარტი
კატეგორია:რეჟისორები
კატეგორია:ამერიკელი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
კახა აბულიძე

**კახა აბულიძე** (დ. 11 მარტი, 1973 — გ. 22 სექტემბერი, 1993) — ქართველი სამხედრო პირი, საქართველოს გმირი.

## ბიოგრაფია 
კახა აბულიძე დაიბადა სოფელ ქვემო ალვანში, ახმეტის რაიონში. მსახურობდა ეროვნულ გვარდიაში 1991-1992 წლებში. გმირულად დაიღუპა 1993 წლის 22 სექტემბერს, აფხაზეთში შეიარაღებული კონფლიქტის დროს, ბაბუშერას აეროპორტში ავიაკატასტროფის შედეგად. 2015 წლის თებერვალში კახა აბულიძის ნეშტი დიღმის ძმათა სასაფლაოზე სამხედრო პატივით დაკრძალეს. 

## ჯილდოები, პრემიები და პრიზები 
* 2008 - ვახტანგ გორგასლის III ხარისხის ორდენი

## ლიტერატურა
საქართველოს ოკუპირებული ტერიტორიებიდან დევნილთა საკითხები: mra.gov.ge. მოლოდინი: უგზო-უკვლოდ დაკარგულთა მოძიების ფონდი: molodini.org ალვანელები: tirine.wordpress.com 

## რესურსები ინტერნეტში
## სქოლიო
კატეგორია:დაბადებული 1973
კატეგორია:დაბადებული 11 მარტი
კატეგორია:გარდაცვლილი 1993
კატეგორია:გარდაცვლილი 22 სექტემბერი
კატეგორია:ქართველი სამხედრო მოღვაწეები
კატეგორია:საქართველოს გმირები
ზურაბ აბშილავა

**ზურაბ აბშილავა** (დ. 1958 — გ. 30 სექტემბერი, 1992) — ქართველი სამხედრო პირი, საქართველოს გმირი. 

## ბიოგრაფია 
ზურაბ აბშილავა დაიბადა სოფელ ოხურეში, ოჩამჩირის რაიონში, აფხაზეთში. სამხედრო სავალდებულო სამსახური მოიხადა ქალაქ ვორონეჟში. დემობილიზაციის შემდეგ სწავლა განაგრძო აჩიგვარის სასოფლო-სამეურნეო ტექნიკუმში, პარალელურად მუშაობდა რეკის ციტრუსების მეურნეობაში  ბრიგადირად, 1987 წლიდან კი ოხურეის სასათბურე კომბინატში სათბურის  ხელმძღვანელად. აფხაზეთში მიმდინარე საომარი მოქმედებების  დროს ზურაბ აბშილავა ირიცხებოდა საქართველოს რესპუბლიკის თავდაცვის სამინისტროს მე-2 საარმიო კორპუსის 24-ე მექანიზირებული ბრიგადის 240-ე ბატალიონში რიგით მებრძოლად. დაიღუპა 1992 წლის 30 სექტემბერს აფხაზ სეპარატრისტებთან შეტაკების დროს. საქართველოს ტერიტორიული მთლიანობისათვის მებრძოლი აფხაზეთის ომში. 

## ლიტერატურა
უკვდავება: საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2, საქართველოს ჟურნალისტთა ფედერაცია, საქართველოს თავდაცვის სამინისტრო, თბ., 2004, გვ. 39.

## რესურსები ინტერნეტში
კატეგორია:დაბადებული 1958
კატეგორია:გარდაცვლილი 1992
კატეგორია:გარდაცვლილი 30 სექტემბერი
კატეგორია:ქართველი სამხედრო მოღვაწეები
კატეგორია:საქართველოს გმირები
ილია ადამაშვილი

**ილია ადამაშვილი** (დ. 9 ივლისი, 1970 — გ. 29 ივნისი, 1993) — ქართველი სამხედრო პირი, საქართველოს გმირი.

## ბიოგრაფია 
ილია ადამაშვილი დაიბადა ქალაქ თბილისში. სწავლობდა ფიზიკური კულტურის ინსტიტუტში. 1992 წლის ნოემბერში ჩაეწერა საქართველოს ეროვნული გვარდიის „თეთრი არწივის“ ბატალიონში. დაიღუპა 1993 წლის 29 ივნისს აფხაზეთში, სოფელ დრანდასთან. საქართველოს ტერიტორიული მთლიანობისათვის მებრძოლი აფხაზეთის ომში.

## ლიტერატურა
უკვდავება: საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2, საქართველოს ჟურნალისტთა ფედერაცია, საქართველოს თავდაცვის სამინისტრო, თბ., 2004, გვ. 39.

## რესურსები ინტერნეტში
კატეგორია:დაბადებული 1970
კატეგორია:დაბადებული 9 ივლისი
კატეგორია:გარდაცვლილი 1993
კატეგორია:გარდაცვლილი 29 ივნისი
კატეგორია:ქართველი სამხედრო მოღვაწეები
კატეგორია:საქართველოს გმირები
მამუკა ავდოევი

**მამუკა ავდოევი** (დ. 1970 — გ. 19 მარტი, 1993) — ქართველი სამხედრო პირი, საქართველოს გმირი.

## ბიოგრაფია 
მამუკა ავდოევი დაიბადა ქალაქ თბილისში. ჩარიცხული იყო 23-ე ბრიგადის მე-3 მექანიზებული ბატალიონის I ასეულის II ოცეულის I ათეულის მსროლელ-ყუმბარმტყორცნელის თანაშემწედ. 1993 წლის 19 მარტს მდინარე გუმისთას მისადგომებთან საბრძოლო მოქმედების დროს დაიღუპა ჭურვის ნამსხვრევის მოხვედრის შედეგად. საქართველოს ტერიტორიული მთლიანობისათვის მებრძოლი აფხაზეთის ომში.

## ლიტერატურა
უკვდავება: საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2,  საქართველოს ჟურნალისტთა ფედერაცია, საქართველოს თავდაცვის სამინისტრო, თბ., 2004, გვ. 43

## რესურსები ინტერნეტში
კატეგორია:დაბადებული 1970
კატეგორია:გარდაცვლილი 1993
კატეგორია:გარდაცვლილი 19 მარტი
კატეგორია:ქართველი სამხედრო მოღვაწეები
კატეგორია:საქართველოს გმირები
გიორგი აკობიძე

**გიორგი აკობიძე** (დ. 22 ივნისი, 1956 — გ. 19 სექტემბერი, 1993) — ქართველი სამხედრო პირი, საქართველოს გმირი.

## ბიოგრაფია 
გიორგი აკობიძე დაიბადა სოფელ ახალდაბაში, ოჩამჩირის რაიონში. მუშაობდა წყურგილის არამადნეული მასალების ქარხანაში მთავარ ინჟინრად. აფხაზეთში კონფლიქტის დაწყებისთანავე დაინიშნა 23-ე ბრიგადის მე-5 ბატალიონის ახალდაბის II ასეულის I ოცეულის მეთაურად. მიენიჭა უფროსი ლეიტენანტის წოდება 1993 წლის თებერვალში. 1993 წლის 16 სექტემბერს, ომის განახლების დროს, ის იცავდა სოფელს დასავლეთის მხრიდან, სოფელ აძიუბჟის საზღვრიდან. 19 სექტემბერს სოფელ ახალდაბიდან მშვიდობიანი მოსახლეობის ევაკუაციას ახდენდა, სწორედ ამ დროს მტერმა მოახერხა მისი ტყვედ აყვანა და დაუმორჩილებლობის გამო სოფელ ახალდაბის ცენტრში, სკოლის გვერდით დახვრიტეს. იყო უფროსი ლეიტენანტი და საქართველოს ტერიტორიული მთლიანობისათვის მებრძოლი აფხაზეთის ომში.

## რესურსები ინტერნეტში
კატეგორია:დაბადებული 1956
კატეგორია:დაბადებული 22 ივნისი
კატეგორია:გარდაცვლილი 1993
კატეგორია:გარდაცვლილი 19 სექტემბერი
კატეგორია:ქართველი სამხედრო მოღვაწეები
კატეგორია:საქართველოს გმირები
გიორგი ავალიანი

**გიორგი ავალიანი** (დ. 4 აპრილი, 1981 — გ. 21 თებერვალი, 2011) — ქართველი სამხედრო პირი.

## ბიოგრფია 
გიორგი ავალიანი დაიბადა სოფელ ციხესულორში, ვანის რაიონში. სწავლობდა ქუთაისის პოლიტექნიკურ ინსტიტუტში. მესამე ქვეითი ბატალიონის 32-ე ბატალიონის ასეულის ჯარისკაცი. მონაწილეობდა 2008 წლის აგვისტოს ომში, როდესაც ოკუპანტებმა მორიგი შეტევა განახორციელეს გიორგი და მისი განუყრელი მეგობარი დავით გაფრინდაშვილი ერთ ხაზზე იბრძოდნენ. შეტევის შედეგად გაფრინდაშვილი მძიმედ დაიჭრა, რამდენიმე წუთში კი მის გვერდით კასეტური ბომბი აფეთქდა და გიორგი დაშავდა. ამის მიუხედავად ქართველმა სამხედრომ უგონო მდგომარეობაში მყოფი მისი მეგობარი ბრძოლის ველზე არ დატოვა, დაჭრილი ფეხი გადაიხვია და მხრებით ატარა. სამშვიდობოზე გამოსულმა გონება დაკარგა, მაგრამ დავით გაფრინდაშვილის სიცოცხლე იხსნა. იყო პროფესიონალი მებრძოლი. სამშვიდობო მისიით მონაწილეობას ღებულობდა ISAF- ის ოპერაციაში ავღანეთში. სამხედრო დავალების შესრულების დროს ნაღმზე აფეთქების შედეგადა დაიღუპა ჰილმენდის პროვინციაში. იყო კაპრალი. 

## ჯილდოები, პრემიები და პრიზები 
* 2011 - ვახტანგ გორგასლის I ხარისხის ორდენი (გარდაცვალების შემდეგ)

## ლიტერატურა
გმირი, 2008-2018, ოთხოზორია-ტატუნაშვილი, 2008 წლის აგვისტოს ომში და სხვადასხვა მისიებში დაღუპული ქართველი ჯარისკაცების ისტორიები. თბ., 2018, გვ. 307-308

## რესურსები ინტერნეტში
კატეგორია:დაბადებული 1981
კატეგორია:დაბადებული 4 აპრილი
კატეგორია:გარდაცვლილი 2011
კატეგორია:გარდაცვლილი 21 თებერვალი
კატეგორია:ქართველი სამხედრო მოღვაწეები
კატეგორია:საქართველოს გმირები
თენგიზ აკოფაშვილი

**თენგიზ აკოფაშვილი** (დ. 26 მაისი, 1968 — გ. 3 ნოემბერი, 1992) — ქართველი სამხედრო პირი, საქართველოს გმირი.

## ბიოგრაფია 
თენგიზ აკოფაშვილი დაიბადა სოფელ არალში, ადიგენის მუნიციპალიტეტში. სამხედრო სავალდებულო სამსახურის მოხდის შემდეგ სწავლა განაგრძო ახალციხის საფერშლო სასწავლებელში. 1992 წლის სექტემბერში გაწვეული იყო 22-ე ბრიგადაში, მსახურობდა საარტილერიო დივიზიონში. დაიღუპა 1992 წლის 3 ნოემბერს, სოხუმის რაიონის სოფელ შრომასთან. საქართველოს ტერიტორიული მთლიანობისათვის მებრძოლი აფხაზეთის ომში.

## ლიტერატურა
უკვდავება: საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2, საქართველოს ჟურნალისტთა ფედერაცია, საქართველოს თავდაცვის სამინისტრო, თბ., 2004, გვ. 44. 

## რესურსები ინტერნეტში
კატეგორია:დაბადებული 1968
კატეგორია:დაბადებული 26 მაისი
კატეგორია:გარდაცვლილი 1992
კატეგორია:გარდაცვლილი 3 ნოემბერი
კატეგორია:ქართველი სამხედრო მოღვაწეები
კატეგორია:საქართველოს გმირები
რეზო ალავერდაშვილი

**რეზო ალავერდაშვილი** (დ. 19 მაისი, 1987 — გ. 9 აგვისტო, 2008) — ქართველი სამხედრო პირი, საქართველოს გმირი.

## ბიოგრაფია 
რეზო ალავერდაშვილი დაიბადა სოფელი ნიჩბისში, მცხეთის მუნიციპალიტეტში. საქართველოს შეიარაღებულ ძალებში 2007 წლიდან IV ქვეით ბრიგადაში მსახურობდა. დაიღუპა 9 აგვისტოს ცხინვალთან „შანხაის“ მიმართულებით, მოწინააღმდეგესთან შეტაკების დროს. იყო კაპრალი. 

## ჯილდოები, პრემიები და პრიზები 
* 2012 - მედალი „სამშობლოსათვის თავდადებული“ (გარდაცვალების შემდეგ).
* 2012 - ვახტანგ გორგასლის I ხარისხის ორდენი (გარდაცვალების შემდეგ).

## ლიტერატურა
* გმირი: 2008 წლის აგვისტოს ომში დაღუპული ჯარისკაცების ხსოვნისადმი მიძღვნილი წიგნი, ნაწ. 1. წიგნზე მუშაობდნენ: თორნიკე ყაჯრიშვილი, თამარ შარმიაშვილი, დავით ფაჩუაშვილი და სხვ. თბ., 2010. გვ. 323.
* დაგვიანებული პატივი : ინტერვიუ, რამაზ ალავერდაშვილი ; ესაუბრა ალიკა მერაბიშვილი, არსენალი: სამხედრო-ანალიტიკური ჟურნალი, თბ., 2013 15-28 თებერვალი, N4(176), გვ. 22.

## რესურსები ინტერნეტში
კატეგორია:დაბადებული 1987
კატეგორია:დაბადებული 19 მაისი
კატეგორია:გარდაცვლილი 1993
კატეგორია:გარდაცვლილი 9 აგვისტო
კატეგორია:ქართველი სამხედრო მოღვაწეები
კატეგორია:საქართველოს გმირები
ანქანგი

**ანქანგი** ( Ānkāng) — პრეფექტურის დონის ქალაქი ჩინეთის სახალხო რესპუბლიკის შაანსის პროვინციის სამხრეთით. აღმოსავლეთით ესაზღვრება ხუპეის პროვინციას, სამხრეთით ჩონგცინგის მუნიციპალიტეტს და სამხრეთ-დასავლეთით სიჩუანის პროვინციას. ქალაქის ფართობია 23391 კმ² და მოიცავს სუნიანგს, ოლქის დონის ქალაქს, ერთი ურბანულ ცენტრს და რვა ნაწილს. 2020 წლის ჩინეთის აღწერის მიხედვით, მისი საერთო მოსახლეობა იყო 2,493,436 ადამიანი, რომლისგანაც 1,244,784 ცხოვრობდა ურბანულ ნაწილში.

## ისტორია 
ანქანგის დასახლება ქვის ხანით თარიღდება, მას 3000 წელზე ხანგრძლივი ისტორია აქვს.&#x5B;*საჭიროა ციტირება*&#x5D; დასახლება თავდაპირველად ცნობილი იყო როგორც **სიჩენგი**. ანქანგის ოლქი დაარსდა დასავლეთ ძინის დინასტიის პირველ თაიქანგის წელს (ახ.წ. 280). მოგვიანებით იგი შეადგენდა აღმოსავლეთ ლიანგის პრეფექტურის ნაწილს, რომელიც რეორგანიზებული იყო ძინის პრეფექტურად დასავლეთ ვეის მე-3 ფეიტის წელს (ახ.წ. 554) სუის დინასტიის ქვეშ, მას ეწოდა სიჩენგის სამთავრო (西城郡; Xīchéngjùn) და თანგის ქვეშ - ანქანგის სამთავრო (安康郡; Ānkāngjùn).

## კლიმატი 
[მარჯვნივ|მინი| ანქანგი (安康) რუკაზე ([1954)]]
ანქანგს აქვს მუსონის გავლენით ნოტიო სუბტროპიკული კლიმატი გრილი, მშრალი ზამთრით და ცხელი, ნოტიო ზაფხულით. ყოველთვიური 24-საათიანი საშუალო ტემპერატურა მერყეობს 3,7°C-დან იანვარში 27.0°C-მდე ივლისში, ხოლო წლიური საშუალო ტემპერატურაა 15,7°C. წლიური ნალექების უმეტესობა მოდის ივნისიდან სექტემბრამდე.

## ადმინისტრაციული დაყოფა 
ანქანგი ჯამში მოიცავს 109 ქალაქს, 88 დაბას და 3 ქვერაიონს.

## ლიტერატურა
*.

## რესურსები ინტერნეტში 
*ანქანგის ქალაქის მთავრობის ოფიციალური გვერდი

## სქოლიო
კატეგორია:ჩინეთის ქალაქები
პაატა ბაიაშვილი

**პაატა ბაიაშვილი** (დ. 30 დეკემბერი, 1961 — გ. 3 დეკემბერი, 1992) — ქართველი სამხედრო პირი, საქართველოს გმირი. 

## ბიოგრაფია 
პაატა ბაიაშვილი დაიბადა ქალაქ თბილისში. მუშაობდა ხელოსნად მე-13 ტრესტის მე-7 სამმართველოში. დაუსწრებლად სწავლობდა ვორონეჟის საინჟინრო-სამშენებლო ინსტიტუტში. 1992 წლის 5 სექტემბრიდან ჩაირიცხა „თეთრი არწივის“ ბატალიონში. იყო ოცმეთაური. დაიღუპა ტამიშის მისადგომებთან 1992 წლის 3 დეკემბერს. იყო საქართველოს ტერიტორიული მთლიანობისათვის მებრძოლი აფხაზეთის ომში. 

## ლიტერატურა
უკვდავება  საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2, საქართველოს ჟურნალისტთა ფედერაცია, საქართველოს თავდაცვის სამინისტრო, თბ., 2004, გვ. 65.

## რესურსები ინტერნეტში
კატეგორია:დაბადებული 1961
კატეგორია:დაბადებული 30 დეკემბერი
კატეგორია:გარდაცვლილი 1992
კატეგორია:გარდაცვლილი 3 დეკემბერი
კატეგორია:ქართველი სამხედრო მოღვაწეები
კატეგორია:საქართველოს გმირები
თეიმურაზ ბაბლიძე

**ვასო ამაშუკელი** (დ. 1969 — გ. 2 ოქტომბერი, 1992) — ქართველი სამხედრო პირი, საქართველოს გმირი. 

## ბიოგრაფია 
თეიმურაზ ბაბლიძე დაიბადა სოფელ ჯაფარეულში, ხარაგაულის მუნიციპალიტეტში. სწავლობდა თბილისის №32 პროფტექნიკურ სასწავლებელში 1984 წლიდან. 1987 წელს მუშაობა დაიწყო თბილისის ვაგონშემკეთებელ ქარხანაში. 1987-1989 წლებში მსახურობდა საბჭოთა არმიის რიგებში უკრაინაში. 1992 წლის 2 ოქტომბერს გაგრაში დაიკარგა უგზო-უკვლოდ. წითელი ჯვრის საერთაშორისო კომიტეტისა და შერიგებისა და სამოქალაქო თანასწორობის საკითხებში საქართველოს სახელმწიფო აპარატის ერთობლივი ძალისხმევით, აფხაზეთის ოკუპირებული ტერიტორიიდან, 1990-იან წლებში შეიარაღებული მოქმედებების დროს აფხაზეთის ომში საქართველოს ტერიტორიული მთლიანობისათვის მებრძოლი თეიმურაზ ბაბლიძე 2024 წლის 6 აგვისტოს გადმოასვენეს.

## ლიტერატურა
უკვდავება: საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2, საქართველოს ჟურნალისტთა ფედერაცია, საქართველოს თავდაცვის სამინისტრო, თბ., 2004, გვ. 63. interpressnews.ge

## რესურსები ინტერნეტში
## სქოლიო
კატეგორია:დაბადებული 1969
კატეგორია:გარდაცვლილი 1992
კატეგორია:გარდაცვლილი 2 ოქტომბერი
კატეგორია:ქართველი სამხედრო მოღვაწეები
კატეგორია:საქართველოს გმირები